2014.gada Noteikumi Nr.\_\_\_\_

Rīgā (prot. Nr. .§)

**Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijas Republikā nelicencētu interaktīvo azartspēļu organizētāju interneta mājaslapām**

Izdoti saskaņā ar Elektronisko sakaru

likuma 19. panta ceturto daļu

1. Noteikumi nosaka kārtību, kādā Izložu un azartspēļu uzraudzības inspekcija (turpmāk - inspekcija) sagatavo un nosūta augstākā līmeņa domēna „.lv” reģistra turētājam un elektronisko sakaru komersantam lēmumu par to, ka ierobežojama piekļuve Latvijā nelicencēta interaktīvo azartspēļu organizētāja interneta mājaslapai, kā arī lēmumā ietveramā pieprasījuma formu, lēmuma nosūtīšanas veidu, izpildes veidu un darbības termiņu.
2. Pēc lēmuma pieņemšanas inspekcija ne retāk kā vienu reizi ceturksnī augstākā līmeņa domēna „.lv” reģistra turētājam un elektronisko sakaru komersantam elektroniski nosūta ar drošu elektronisko parakstu parakstītu pieprasījumu (Pielikums), pievienojot lēmuma kopiju.
3. Elektronisko sakaru komersanti piecu darba dienu laikā no inspekcijas pieprasījuma saņemšanas dienas nodrošina piekļuves ierobežošanu (bloķēšanu) Latvijā nelicencēto interaktīvo azartspēļu organizētāju mājaslapām.
4. Augstākā līmeņa domēna „.lv” reģistra turētājs piecu darba dienu laikā no inspekcijas pieprasījuma saņemšanas dienas nodrošina konkrēta domēna reģistrācijas „lv” zonā pārtraukšanu.
5. Elektronisko sakaru komersants nodrošina piekļuves ierobežošanu (bloķēšanu) Latvijā nelicencēto interaktīvo azartspēļu organizētāju mājaslapām līdz dienai, kad saņem inspekcijas lēmumu par ierobežošanas (bloķēšanas) atcelšanu. Pēc inspekcijas lēmuma par ierobežošanas (bloķēšanas) atcelšanu saņemšanas, elektronisko sakaru komersants piecu darba dienu laikā atjauno piekļuvi interaktīvo azartspēļu organizētāju mājaslapai.
6. Noteikumi stājas spēkā 2014.gada 1.jūnijā.

Ministru prezidente L.Straujuma

Finanšu ministra vietā –

aizsardzības ministrs R.Vējonis

20.05.2014

235

Smirnova, 67083843